О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 993
от 20.09.2022 г.
За обявяване на публичен търг с явно наддаване за продажба на недвижими имоти-частна общинска собственост

На основание чл.21 ал.1 т.8 и ал.2 от ЗМСМА, чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник и приета годишна Програма за управление и разпореждане с имоти - общинска собственост през 2022 г. по чл.8 ал.9 от ЗОС, Решение № 825 по Протокол №5, т.25 от проведено заседание на 07.04.2022 г. на Общински съвет Перник
ОБЩИНСКИ СЪВЕТ РЕШИ:
1. Дава своето съгласие да се организира и проведе търг с явно наддаване за продажба на недвижим имот - частна общинска собственост и одобрява начална тръжна цена определена, съгласно пазарна оценка, както следва за:

ТЕРЕН, представляващ УПИ VІІ - 826 (урегулиран поземлен имот седми с планоснимачен номер осемстотин двадесет и шести) в кв.80 (осемдесети) по регулационния план на гр. Батановци, ПРЗ утвърден със Заповед №550/04.05.1995 г., с площ - 686 кв. м (шестстотин осемдесет и шест квадратни метра) в едно с ОБЕКТ представляващ масивна жилищна сграда на 2 /два/ етажа, със ЗП - 79.00 кв. м  (седемдесет и девет квадратни метра). При граници: от север: улица; от изток: УПИ VІІІ - 827; от юг: УПИ ХVІІІ - 837 и от запад: УПИ VІ - 825, за който е съставен АОС №7187/23.11.2012 г., утвърден от Кмета на Община Перник, вписан в Служба по вписванията гр. Перник Вх.рег.№3899/29.11.2012 г., Впис. под №65, том 12, дело №2938, Партиди: 216, при начална тръжна цена в размер на 53 180,00 лв. /петдесет и три хиляди сто и осемдесет лева и нула стотинки/ без ДДС и 20% ДДС в размер на 10 636,00 лв. /десет хиляди шестстотин тридесет и шест лева и нула стотинки/ или обща сума в размер на 63 816,00 лв. /шестдесет и три хиляди осемстотин и шестнадесет лева и нула стотинки/, съгласно пазарна оценка на основание чл.41, ал.2 от ЗОС, предоставена от независим оценител, регистриран в КНОБ.

2. Възлага на Кмета на Община Перник да извърши необходимата процедура, съгласно законовите разпоредби.

Решението е прието на заседание на Общинския съвет, проведено на 20.09.2022г., Протокол № 12 т. 39 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. КОЛЕВ/

